b"\n_START_ARTICLE_\nNombre feli\xc3\xa7\n_START_PARAGRAPH_\nUn nombre feli\xc3\xa7 \xc3\xa9s definit pel seg\xc3\xbcent proc\xc3\xa9s. Es comen\xc3\xa7a per qualsevol nombre enter positiu, se substitueix el nombre per la suma del quadrats dels seus d\xc3\xadgits i es repeteix el proc\xc3\xa9s fins que el nombre sigui igual a 1 o fins que s'entri en un bucle infinit en un cicle en el qual no s'hi inclogui l'1. Els nombres que en finalitzar el proc\xc3\xa9s acaben en 1 s\xc3\xb3n anomenats nombres feli\xc3\xa7os, mentre que els que no acaben en 1 s\xc3\xb3n nombres infeli\xc3\xa7os (o nombres tristos).\n_START_SECTION_\nNombres primers feli\xc3\xa7os\n_START_PARAGRAPH_\nUn nombre primer feli\xc3\xa7 \xc3\xa9s un nombre que a la vegada \xc3\xa9s feli\xc3\xa7 i nombre primer. Els nombres primers feli\xc3\xa7os per sota de 500 s\xc3\xb3n_NEWLINE_7, 13, 19, 23, 31, 79, 97, 103, 109, 139, 167, 193, 239, 263, 293, 313, 331, 367, 379, 383, 397, 409, 487 (successi\xc3\xb3 A035497 a l'OEIS)."